પાર્થિવ સાથે એલ્ગરવાળી જે ઘટના બની એ ક્રિકેટના ઇતિહાસમાં કોઈ પહેલવહેલી ઘટના તો નહોતી જ. જસપ્રીત બુમરાહના બોલને એલ્ગરનું બેટ અડ્યું અને પાર્થિવને એમ કે પહેલી સ્લીપમાં ઉભેલો ચેતેશ્વર પૂજારા કેચ કરશે અને પૂજારાને એમ કે પાર્થિવ કેચ કરશે. ઉપર જે ફોટો દેખાડ્યો છે એ કેચ જતા રહ્યા પછીની ક્ષણનો છે એટલે એ કોઈ અન્ય ચિત્ર જરૂર ઉપસાવી શકે પરંતુ જો આ ઘટનાનો રિપ્લે જોવામાં આવે તો તે આસાનીથી સમજી શકાય છે કે કેચ પાર્થિવ પટેલ નો જ હતો અને તેણે જ પકડવાનો હતો.